title: Decizia (PESC) 2018/2055 a Consiliului din 21 decembrie 2018 de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA)

text:
                  21.12.2018

                  RO

                  Jurnalul Oficial al Uniunii Europene

                  LI 327/9

         DECIZIA (PESC) 2018/2055 A CONSILIULUI
         din 21 decembrie 2018
         de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 18 mai 2015, Consiliul a adoptat Decizia (PESC) 2015/778 (1) privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA).

                     (2)

                     La 25 iulie 2017, Consiliul a adoptat Decizia (PESC) 2017/1385 (2) prin care a prelungit Decizia (PESC) 2015/778 până la 31 decembrie 2018.

                     (3)

                     La 14 decembrie 2018, exprimând disponibilitatea sa de a continua căutarea unei soluții pentru EUNAVFOR MED operația SOPHIA, în contextul unei soluții mai extinse în considerarea concluziilor Consiliului European din iunie 2018, Comitetul politic și de securitate a convenit să prelungească mandatul EUNAVFOR MED operația SOPHIA până la 31 martie 2019.

                     (4)

                     Decizia (PESC) 2015/778 ar trebui modificată în consecință.

                     (5)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Prin urmare, Danemarca nu participă la adoptarea prezentei decizii, nu are obligații în temeiul acesteia, nu i se aplică și nu participă la finanțarea acestei operații,

               ADOPTĂ PREZENTA DECIZIE:

            Articolul 1
            Decizia (PESC) 2015/778 se modifică după cum urmează:

                        1.

                        La articolul 11 se adaugă următorul alineat:

                           „(5)   Pentru perioada cuprinsă între 1 ianuarie 2019 și 31 martie 2019, valoarea de referință pentru costurile comune ale EUNAVFOR MED operația SOPHIA este de 1 100 000 EUR. Procentul din valoarea de referință menționată la articolul 25 alineatul (1) din Decizia (PESC) 2015/528 este stabilit la 30 % sub formă de angajamente și la 30 % în ceea ce privește plățile.”

                        2.

                        La articolul 13, al doilea paragraf se înlocuiește cu următorul text:
                        „EUNAVFOR MED operația SOPHIA încetează la 31 martie 2019.”

            Articolul 2
            Prezenta decizie intră în vigoare la data adoptării.

            Adoptată la Bruxelles, 21 decembrie 2018.

                  Pentru Consiliu

                  Președintele

               J. BOGNER-STRAUSS

            (1)  Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (JO L 122, 19.5.2015, p. 31).

            (2)  Decizia (PESC) 2017/1385 a Consiliului din 25 iulie 2017 de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (JO L 194, 26.7.2017, p. 61).


Decizia Comisiei din 19/12/2018 de declarare a unei concentrări compatibilă cu piaţa comună (Cazul COMP/M.9154 - Oxford Properties Group / APG Asset Management NV / Qatari Diar Europe LLP / DV4 Limited) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 19/12/2018 de declarare a unei concentrări compatibilă cu piaţa comună (Cazul COMP/M.9216 - Sumitomo Corporation / Toyota Motor Corporation) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2019/28 a Consiliului din 10 decembrie 2018 privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește prelungirea cu doi ani a priorităților parteneriatului UE-Iordania

text:
                  10.1.2019

                  RO

                  Jurnalul Oficial al Uniunii Europene

                  L 8/27

         DECIZIA (UE) 2019/28 A CONSILIULUI
         din 10 decembrie 2018
         privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește prelungirea cu doi ani a priorităților parteneriatului UE-Iordania
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
         având în vedere propunerea Comisiei Europene și a Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte (denumit în continuare „acordul”) a fost semnat la 24 noiembrie 1997 și a intrat în vigoare la 1 mai 2002 (1).

                     (2)

                     Pe baza unei evaluări a priorităților parteneriatului UE-Iordania, adoptată de Consiliul de asociere la 19 decembrie 2016, părțile au convenit asupra menținerii valabilității acestora ca document de orientare pentru consolidarea în continuare a parteneriatului.

                     (3)

                     În temeiul articolului 91 din acord, Consiliul de asociere are competența de a lua decizii în scopul îndeplinirii obiectivelor acordului.

                     (4)

                     Consiliul de asociere urmează să adopte, prin procedură scrisă, o decizie privind prelungirea cu doi ani a priorităților parteneriatului UE-Iordania până la sfârșitul anului 2020.

                     (5)

                     Este oportun să se stabilească poziția care urmează să fie adoptată, în numele Uniunii, în cadrul Consiliului de asociere, întrucât decizia va avea caracter obligatoriu pentru Uniune,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește prelungirea cu doi ani a priorităților parteneriatului UE-Iordania, se întemeiază pe proiectul de decizie a Consiliului de asociere UE-Iordania atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 10 decembrie 2018.

                  Pentru Consiliu

                  Președintele

               F. MOGHERINI

            (1)  Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte (JO L 129, 15.5.2002, p. 3).

            ANEXĂ

                  DECIZIA NR. 1/2018 A CONSILIULUI DE ASOCIERE UE-Iordania
                  din …
                  de stabilire a prelungirii cu doi ani a priorităților parteneriatului UE-Iordania
                  CONSILIUL DE ASOCIERE UE-IORDANIA,
                  având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Iordania, pe de altă parte (denumit în continuare „acordul”),
                  întrucât:

                              (1)

                              Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Iordania, pe de altă parte, a fost semnat la 24 noiembrie 1997 și a intrat în vigoare la 1 mai 2002.

                              (2)

                              Articolul 91 din acord îi conferă Consiliului de asociere competența de a lua deciziile corespunzătoare în scopul îndeplinirii obiectivelor acordului.

                              (3)

                              Articolul 101 din acord prevede că părțile iau toate măsurile generale sau specifice necesare pentru îndeplinirea obligațiilor care le revin în conformitate cu acordul și se asigură că obiectivele stabilite prin acord sunt îndeplinite.

                              (4)

                              Prin Decizia nr. 1/2016 din 19 decembrie 2016, Consiliul de asociere a convenit asupra priorităților parteneriatului UE-Iordania pentru perioada 2016-2018, menite să le consolideze parteneriatul, cu scopul de a sprijini și consolida reziliența și stabilitatea Iordaniei, încercând, în același timp, să abordeze și impactul conflictului prelungit din Siria.

                              (5)

                              Pe baza unei evaluări a priorităților parteneriatului UE-Iordania, părțile au convenit că prioritățile parteneriatului, astfel cum au fost convenite în 2016, ar trebui să fie prelungite până la sfârșitul anului 2020 și că, în perioada 2019-2020, o reexaminare a priorităților parteneriatului și a Pactului UE-Iordania anexat la acesta poate avea loc, după caz.

                              (6)

                              Articolul 10 din Regulamentul de procedură al Consiliului de asociere prevede posibilitatea de a adopta decizii prin procedură scrisă între sesiuni, în cazul în care părțile convin astfel,

                        DECIDE:

                     Articolul 1
                     Consiliul de asociere decide, prin procedură scrisă, asupra prelungirii până la 31 decembrie 2020 a priorităților parteneriatului UE-Iordania anexate la Decizia nr. 1/2016 din 19 decembrie 2016 a Consiliului de asociere.

                     Articolul 2
                     Prezenta decizie intră în vigoare la data adoptării.

                     Adoptată la …,

                           Pentru Consiliul de asociere

                           Președintele